|  |
| --- |
| HMS; Kvalitetsmål for HMS/ internkontroll - KS2017.2.1.1-02 |

AMU fastsetter årets målsettinger i sitt første møte i september, og disse målsettingene må inn i dokumentet.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

|  |
| --- |
| AnkerAnkerHMS; Kvalitetsmål for HMS/ internkontroll |

Hovedmål

|  |
| --- |
| Laksevåg og Bergen maritime videregående skole har som mål å utføre sin virksomhet slik at skader unngås på personer, miljø, materiell, utstyr og eiendom i og utenfor skolen og hindre at sykdom oppstår som følge av skolens aktiviteter. Skolen forplikter seg til å arbeide for å identifisere, redusere og om mulig eliminere risiko for slik skade og sykdom (fysisk og psykisk). Risikovurderinger står sentralt i dette henseendet. |

Årlige mål settes i AMU’s første møte i skoleåret (september), og måloppnåelse vurderes i AMU’s siste møte i skoleåret (mai). Nedenforstående målkategorier (helse, miljø, sikkerhet) er **faste**målsettinger som går igjen uavhengig av skoleår. Utover disse definerer AMU **variable** målsettinger, som gjelder for det konkrete skoleår.

Variable målsettinger for skoleåret 2024/2025:

1. AMU ønsker å få etablert en struktur hvor 2 avdelinger fungerer som likeverdige lokasjoner, med likeverdig praksis

**Faste målsettinger**

Helse

|  |
| --- |
| LBMV vil utføre sine aktiviteter på en slik måte at elever, ansatte og naboer ikke utsettes for uakseptabel helserisiko som følge av skolens aktiviteter.  BMV vil:   * Arbeide for å forebygge helseskader * Sørge for at elever, ansatte og andre er kjent med potensielle helsemessige risikoelementer i forbindelse med våre virksomheter * Prioritere hensynet til helse og arbeidsmiljø ved prosjektering av nye aktiviteter og prosesser * Ikke produsere eller anvende produkter hvor helsemessig skade ikke kan kontrolleres * Sørge for å etablere og regelmessig oppdatere konkrete målsettinger, strategier og planer for å opprettholde og kontinuerlig forbedre helsestandarden i skolen * Gjennom skolens kvalitetssikringssystem følge opp gjennomføringen og måle resultatene av tiltakene, og derved forvisse seg om at målsettingen blir oppfylt. |

Miljø

|  |
| --- |
| LBMV vil utføre sine aktiviteter på en slik måte at de fører til minst mulig skade eller negativ påvirkning på det ytre miljø. BMV ønsker å være en god nabo der hvor vi har vår virksomhet. LBMV vil tilstrebe at våre aktiviteter utvikles mot en høyest mulig miljøstandard og at skolen skal fremstå som miljøbevisst.  LBMV vil:   * Følge opp og ha kontroll med utslipp til vann og luft, støy og andre miljøfaktorer i.h.t  forskrifter og interne instrukser. Skolen vil reagere umiddelbart ved overskridende avvik og rapportere til ansvarlig kontrollmyndighet * Ikke produsere eller anvende produkter hvor risiko for miljømessig skade ikke tilfredsstillende kan kontrolleres * Prioritere hensynet til miljø ved prosjektering av nye aktiviteter * Gjøre elever, ansatte og andre vi samarbeider med, kjent med de regler og forskrifter som gjelder vår virksomhet * Sørge for forskriftsmessig behandling av avfall og spesiell fokus på spesialavfall * Sørge for å etablere og oppdatere konkrete målsettinger med hensyn til miljøvern. |

Sikkerhet

|  |
| --- |
| LBMV skal utføre sin virksomhet på en slik måte at elever, ansatte og andre ikke utsettes for sikkerhetsrisiko.  LBMV vil:   * Sørge for å etablere og regelmessig oppdatere planer med målsettinger og strategier for å opprettholde og kontinuerlig forbedre sikkerhetsstandarden. Holde seg oppdatert hva gjelder endring i krav fra offentlige instanser * Etablere gode prosedyrer og planer for å forebygge og redusere konsekvensene av eventuelle uønskede hendelser * Registrere, rapportere og analysere alle ulykker og nestenulykker, samt iverksette tiltak for å hindre gjentakelser * Prioritere hensynet til sikkerhet ved prosjektering av nye aktiviteter og prosesser * Støtte verneombudene og vernetjenesten i deres arbeid. Skolen vil gi ressurser til nødvendig opplæring og utførelse av verneoppgavene * Gi alle ansatte opplæring i sikkerhetsrutiner, verneregler og sørge for at de til enhver tid er oppdatert med hensyn til endringer * Gjennom skolens kvalitetssikringssystem følge opp gjennomføringen og måle resultatene av tiltakene, og derved forvisse seg om at målsettingene blir oppfylt. |

Kryssreferanser

|  |  |
| --- | --- |
|  |  |

Eksterne referanser